Tarybos sprendimas
1996 m. liepos 23 d.
dėl etaloninės įstaigos, atsakingos už bendradarbiavimą suvienodinant grynaveislių veislinių galvijų tyrimo metodus ir rezultatų įvertinimą, paskyrimo
(96/463/EB)
EUROPOS SĄJUNGOS TARYBA,
atsižvelgdama į Europos bendrijos steigimo sutartį,
atsižvelgdama į Komisijos pasiūlymą,
atsižvelgdama į 1987 m. birželio 18 d. Tarybos direktyvą 87/328/EEB dėl grynaveislių veislinių galvijų pripažinimo tinkamais veisimui [1], ypač į jos 5 straipsnį,
kadangi, siekiant suvienodinti veisimui tinkamų pripažintų grynaveislių veislinių galvijų tyrimo metodus ir rezultatų įvertinimą, reikėtų paskirti etaloninę įstaigą;
kadangi reikėtų nustatyti tokios įstaigos įgaliojimus ir pareigas;
kadangi, atsižvelgiant į įgytą patirtį, Interbull centras turėtų būti paskirtas kaip etaloninė įstaiga, atsakinga už bendradarbiavimą suvienodinant grynaveislių veislinių galvijų tyrimo metodus ir rezultatų įvertinimą,
PRIĖMĖ ŠĮ SPRENDIMĄ:
1 straipsnis
1. I priede nurodyta įstaiga paskiriama etalonine įstaiga, atsakinga už bendradarbiavimą suvienodinant grynaveislių veislinių galvijų tyrimo metodus ir rezultatų įvertinimą.
2. 1 dalyje nurodytos įstaigos pareigos yra nustatytos II priede.
2 straipsnis
Šis sprendimas skirtas valstybėms narėms.
Priimta Briuselyje, 1996 m. liepos 23 d.